
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/55/28.02.2006 

	
	
	


C ă t r e,




 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru modificarea şi completarea art. 17, alin. 2 din Legea nr. 31/1990 privind societăţile comerciale, Camera Deputaţilor fiind  Cameră decizională, trimis cu adresa nr. PLx 88/22.02.2006.

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

R  A  P  O  R  T

asupra proiectului de Lege pentru modificarea şi completarea art. 17, alin. 2 din Legea nr. 31/1990 privind societăţile comerciale, Camera Deputaţilor fiind Cameră decizională

În conformitate cu prevederile art. 95 din Regulamentul Camerei Deputaţilor, republicat,  Comisia pentru politică economică, reformă şi privatizare a fost sesizată, spre dezbatere şi avizare în fond,  cu proiectul de Lege pentru modificarea şi completarea art. 17, alin. 2 din Legea nr. 31/1990 privind societăţile comerciale, Camera Deputaţilor fiind Cameră decizională, trimis cu adresa nr. PLx 88/22.02.2006.

 La întocmirea prezentului raport, Comisia a avut în vedere avizul  favorabil  nr. 1392/11.10.2005 al Consiliului Legislativ şi s-a ţinut cont de recomandările făcute de consiliu.

Proiectul de lege are ca obiect de reglementare modificarea alin. 2 al art. 17 din Legea nr. 31/1990 privind societăţile comerciale, republicată, în scopul încurajării liberei iniţiative prin înfiinţarea de noi societăţi comerciale.

La dezbaterea proiectului de lege a participat, în conformitate cu art. 54 şi 55 din Regulamentul Camerei Deputaţilor, republicat, domnul Mate Andras- Levente-deputat UDMR.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 28 februarie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 22 deputaţi, din totalul de 23 membri ai comisiei.


Raportul comisiei a fost adoptat cu  unanimitate de voturi ( 22 de voturi).


Proiectul de lege a fost adoptat de Senat în şedinţa din 15 februarie 2006.



În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună spre dezbatere şi adoptare plenului Camerei Deputaţilor proiectul de Lege pentru modificarea şi completarea art. 17, alin. 2 din Legea nr. 31/1990 privind societăţile comerciale , în forma adoptată de Senat..
 PREŞEDINTE,

MIHAI TUDOSE

SECRETAR,





NICULA VASILE COSMIN

                                                                                                                        Experţi :

Graziella Segărceanu

Alina-Delia Ailenei

